Blokhus møder FC Hjørring i sæsonens sidste kamp. Blokhus er forud for kampen rykket ned i 2. division. FC Hjørring har derimod alt at spille for, da holdet med en sejr kan sikre sig at blive i 1. division. På det seneste har der gået rygter om, at Blokhus FCs træner Søren Kusk skal til Hjørring næste år. - For at undgå spekulationer har klubben og jeg valgt, at jeg ikke sidder på trænerbænken i dag, siger Søren Kusk. Spekulationene lyder på, at det kunne være en fordel for Søren Kusk, at Hjørring får en sejr i dag, hvis det viser sig, at han næste år skal træne Hjørring, der med en sejr vil være sikret overlevelse i 1. division. - FC Hjørring er en attraktiv klub, men jeg har været i dialog med flere klubber, og indtil videre har jeg ikke lavet nogen endelig aftaler med nogen, siger Søren Kusk fra sidelinjen mellem tilskuerne. Inden kampstart Kl. 14 blev Søren Kusk hyldet, da det er hans sidste kamp med Blokhus. Kusk stopper efter to år i klubben og kan tage æren for at føre Blokhus op i 1. division.

Referat:
Blokhus FCs træner, Søren Kusk, har valgt ikke at sidde på trænerbænken i dag.